اوکراینا پرزیدنتی ولودیمیر زلنسکی دئییب: "بیز بوتون دونیایا اوکراینا محصول‌لاری‌نین لیمان‌لاردان داشینماسینا مانع اولمادیغیمیزی ثبوت ائتمک اوچون تاخیل صادراتینا باشلایاجاغیق".
ولودیمیر زلنسکی کیئوه سفر ائدن گواتمالا پرزیدنتی الخاندرو جیاماتی ایله کئچیردیگی گؤروشدن سونرا تشکیل ائدیلن بیرگه مطبوعات کنفرانسیندا اوکراینا تاریم محصول‌لاری‌نین لیمان‌لاردان داشینماسی مسئله‌سینی قیمتلندیریب.
ولودیمیر زلنسکی ژورنالیستلرین اوکراینا تاخیلی‌نین داشینماسی مسئله‌سی ایله باغلی سوا‌لی بئله جاوابلاندیریب: "بیز بوتون دونیایا اوکراینا محصول‌لاری‌نین لیمان‌لاردان داشینماسینا مانع اولمادیغیمیزی ثبوت ائتمک اوچون تاخیل صادراتینا باشلایاجاغیق".
اوکراینا لیمان‌لار ایدارسی تاخیل و علاقه‌دار ارزاق محصول‌لاری‌نین دنیز یولو ایله صادراتی اوچون اودسا، چورنومورسک و یوژنی لیمان‌لاری‌نین یئنی‌دن آچیلماسی اوچون حاضیرلیق و مراجعت‌لره باشلانیلدیغینی آچیقلاییب.
خاطیرلاداق کی، ژوئیه‌نین 22-ده ایستانبول-دا اوکراینا لیمان‌لاریندا گؤزله‌ین تاخیلین داشینماسی سازیشی‌نین ایمضالانما مراسیمی باش توتوب. مراسیمده جمهور باشقانی رجب طیب اردوغان، بیرلشمیش میللتلر تشکیلاتی‌نین باش کاتیبی آنتونیو گوترش، روسیا و اوکراینا نوماینده هئیت‌لری‌نین ایشتیراک ائدیب.
